Joshua Lederberg

mini|Joshua Lederberg (rechts) kriggt de National Medal of Science van George H. W. Bush.

Joshua Lederberg (* 23. Mai 1925 in Montclair, New Jersey; † 2. Februar 2008 in New York) weer en US-amerikaansch Molekularbioloog un Genetiker.

 Werdegang 
Joshua Lederberg studeer af 1944 an de Columbia University un hett 1947 sien Doktertitel (Ph.D.) an de Yale University bi Edward Tatum maakt. He hett de Molekularbiologin un Genetikerin Esther Lederberg heiraadt un mit hör de so nömmt Lederberg-Methood to dat Överdragen van en Bakterienkolonie van en Petrischale in en en wiedere entwickelt.Jane J. Lee: 6 Women Scientists Who Were Snubbed Due to Sexism. In: National Geographic van' 19. Mai 2013. Van 1947 bit 1959 weer he Perfesser an de University of Wisconsin–Madison, dornah an de Stanford University in Palo Alto (Kalifornien). 1978 kehr he nah New York torüch un wurr de 5. Präsident van de Rockefeller University. Nah sien Pensioneeren 1990 kehr he weer in sien Labor torüch un hett sück wiederhen mit eegen Forschungsprojekten un de Utbillen van Studenten befaat.

 Forschungsthemen 
1952 kunn Lederberg, footend up de Forschungen van sien Fru Esther Lederberg, gemeensam mit sien Schüler Norton Zinder nachwiesen, dat Bakteriophagen Deelen van en  Bakteriengenom up en anner Bakterium överdragen können (Transduktschoon).

In dat sülvig Johr führ he den Begreep Plasmid för de neben den Hööftchromosomen vörliggen ringförmige DNA in. Todem hett he en Verfohren to dat Replica Plating entwickelt.

1960 prääg Joshua Lederberg den Begreep Exobiologie.Launching a New Science: Exobiology and the Exploration of Space - The Joshua Lederberg Papers The National Library of Medicine's Profiles in Science, 2009 (afropen an' 1. Januar 2010)Lederberg, Joshua (1925–2008) daviddarling.info (afropen an' 1. Januar 2010)

In de 1960er Johren hett he mit Edward Albert Feigenbaum dat chemische Expertensystem Dendral entwickelt.

 Ehrungen un Utteknungen 
 1958 kreeg he gemeensam mit George Wells Beadle un Edward Tatum för sien Opdecken över  genetische Neekombinatschonen un Organisatschoon vun dat genetisch Material bi Bakterien den Nobelpries för Physiologie oder Medizin.
 1959 wurr he in de American Academy of Arts and Sciences wählt.
 1989 National Medal of Science
 2002 Benjamin Franklin Medal van de American Philosophical Society
 2006 kreeg he de Presidential Medal of Freedom, de hööchste zivile Utteknung van de Vereenigten Staaten.

 Literatur 
 Stephen S. Morse: Joshua Lederberg (1925–2008). In: Science. Band 319, 7. März 2008, S. 1352, doi:10.1126/science.1156612
 Joshua Lederberg: Encyclopedia of microbiology. Band 1–4, Acad. Press, San Diego 2000, ISBN 0-12-226801-6
 Joshua Lederberg: Biological weapons - limiting the threat. MIT, Cambridge 1999, ISBN 0-262-12216-2
 [http://www.nytimes.com/2008/02/05/us/05lederberg.html Joshua Lederberg, 82, a Nobel Winner, Dies.] In: The New York Times. 5. Februar 2008 (Nahroop)

 Weblenken 

 [{http://www.nobelprize.org/nobel_prizes/medicine/laureates/1958/ Indrag up de Sieden van den Nobelpries (engelsch)]
 Joshua Lederberg 1925—2008 Biographical Memoir, National Academy of Sciences, Washington 2009 (pdf, 25 S. afropen an' 14. August 2016; 175 kB)

 Enkeld Nahwiesen 

Kategorie:Mann
Kategorie:Börger von de USA
Kategorie:Bioloog
Kategorie:Nobelpriesdräger (Medizin)
Kategorie:Boren 1925
Kategorie:Storven 2008